open-index/open-wikipedia-markdown huggingface dataset:
Pali Się

**Pali Się** (בעברית: **אש של אהבה**) הוא שיר בפולנית ובאנגלית שנכתב, הולחן ובוצע על ידי טוליה. השיר ייצג את פולין באירוויזיון 2019 שהתקיים בתל אביב, ישראל, בעקבות בחירתו בוועדה הפנימית הלאומית של רשות השידור הפולנית.

## קישורים חיצוניים

## הערות שוליים

קטגוריה:שירי אירוויזיון 2019
קטגוריה:שירי פולין באירוויזיון
קטגוריה:מחלוקות בנצרות בתרבות הפופולרית
קטגוריה:מחלוקות בטלוויזיה
Truth

"**Truth**" (בעברית: "**אמת**") הוא שיר באנגלית שנכתב והולחן על ידי בוריס מילאנוב, צ'ינגיז מוסטפייב ובוצע על ידי צ'ינגיז מוסטפייב. השיר ייצג את אזרבייג'ן באירוויזיון 2019 בתל אביב, ישראל, בעקבות בחירתו בוועדה הפנימית הלאומית האזרית.

## קישורים חיצוניים

## הערות שוליים

קטגוריה:שירי אירוויזיון 2019
קטגוריה:שירי אזרבייג'ן באירוויזיון
קטגוריה:שירים באנגלית
נערי הסווינג (סרט)

**נערי הסווינג** (באנגלית: **Swing Kids**) הוא סרט היסטורי אמריקאי משנת 1993, מסוגת דרמה וג'אז, המבוסס על סיפורם של נערי הסווינג בגרמניה במהלך שנות השלושים (מעליית הנאצים עד תחילת מלחמת העולם השנייה). הסרט בוים על ידי תומאס קרטר, ונכתב על ידי ג'ונת'ן מארק פלדמאן. בסרט מככבים כריסטיאן בייל, רוברט שון לאונרד ופרנק וויילי.

הסרט הוקרן לראשונה בארצות הברית ב-5 במרץ 1993. תקציב הסרט היה כ-12 מיליון דולר, והוא הרוויח ממכירות הכרטיסים כ-5.6 מיליון דולר. הסרט קיבל דירוג חיובי של 43% מהאתר "Rotten Tomatoes". אורך הסרט הוא כ-112 דקות ושפתו היא אנגלית.

## רקע היסטורי

בשנות השלושים העדיפו בני הנוער הגרמנים את התרבות הפופ האמריקאית והבריטית. בני הנוער הסתובבו במועדונים תת-קרקעיים חשאיים שבהם להקות ניגנו מוזיקת סווינג והקשיבו למוזיקה של זמרים, ביניהם בני גודמן ודיוק אלינגטון. כותב הסרט, ג'ונת'ן מארק פלדמאן, ביסס את הסרט על סצנת "נערי הסווינג" בגרמניה הנאצית.

## תקציר העלילה
הסרט מתרחש בגרמניה של שנת 1939. הסרט מספר על פיטר ותומאס, שני חובבי מוזיקת סווינג בני 17 שמקשיבים למוזיקה אמריקאית ורוקדים לצליליהם של מוזיקאים יהודים ושחורים. בזמן שחבריהם מצטרפים לתנועת הנוער "היטלר יוגנד", מנסים השניים לא להיכנע ללחץ החברתי, אך לאט לאט תומאס נשבר ומתחיל להסגיר לגסטפו את בני משפחתו ואת חבריו לסלון הריקודים.

## שחקנים ודמויות
* רוברט שון לאונרד - פיטר מולר
* כריסטיאן בייל - תומאס ברגר
* פרנק וויילי - ארוויד
* ברברה הרשי - גברת מולר
* טושקה ברגן - איווי
* דייוויד טום - ווילי מולר
* ג'וליה סטמברגר - גברת לינגה
* קנת בראנה - מר קנופ, גסטפו
* נואה ויילי - אמיל לוץ
* ג'סיקה היינס - הלגה
* מרטין קלונס - ראש הכנופיה
* ג'יימס ברטוק - אוטו

## ביקורות
על פי אתר "הניו יורק טיימס", הסרט לא זכה להצלחה קופתית גדולה, אך זכה לביקורות משבחות על דיוקו ההיסטורי.

על פי אתר "Rotten Tomatoes", הסרט קיבל דירוג חיובי של 43%.

## פסקול הסרט
פסקול הסרט כלל כ-16 שירי סווינג, ביניהם "It Don't Mean a Thing (If It Ain't Got That Swing)" ו"ביי מיר ביסטו שיין".

## ראו גם
* נערי הסווינג

## קישורים חיצוניים

## הערות שוליים

קטגוריה:סרטי 1993
קטגוריה:סרטים באנגלית
קטגוריה:סרטי דרמה אמריקאיים
קטגוריה:הנוער ההיטלראי
קטגוריה:סרטי ג'אז
קטגוריה:סרטים על השואה
קטגוריה:סרטים עם מוזיקה מאת ג'יימס הורנר
עמותת השחמטאים העיוורים ולקויי הראייה בישראל

**עמותת השחמטאים העיוורים ולקויי הראייה בישראל** היא עמותה רשומה, שמטרתה לקדם שחמטאים בעלי לקויות ראייה בדרגות שונות, לספק להם סביבה תומכת, ולשלב אותם במסגרות תחרותיות של שחמטאים רואים ושל לקויי ראייה. כיום (2019) היא פועלת בחסות בית חינוך עיוורים.

## מטרות העמותה
* קידום שחקני שחמט עיוורים ולקויי ראייה
* ארגון תחרויות שחמט לשחקנים לקויי ראייה, ברמה המקומית וכן תחרויות בינלאומיות שמתקיימות בישראל.
* הדרכות בבתי ספר רגילים ובחינוך המיוחד. המדריכים הם חברי העמותה, וההדרכה מספקת להם עיסוק ופרנסה.
* קיום חוגים לשחמטאים עיוורים, מתחילים ומתקדמים
* הקמה וניהול של קבוצות שמשחקות בליגת השחמט הכללית בישראל
* טיפוח קשרי גומלין בין שחמטאים לקויי ראייה, בישראל ובחו"ל
* הסברה בציבור הרחב, במטרה לשנות תפיסות שגויות כלפי עיוורים ולקויי ראייה, באמצעות משחק השחמט
** המוטו של העמותה הוא: "שווים בספורט - שווים בכל".
* קיום קשרים חברתיים בין חברי העמותה, באמצעות משחק השחמט. בגלל מגבלת הראייה, חלק מלקויי הראייה אינם מקיימים פעילות חברה ותרבות. משחק השחמט מאפשר להם מפגשים והתנסויות חברתיות. יצוין כי חלק מהשחקנים הם גם לקויי שמיעה, עובדה שמקשה עליהם עוד יותר להתקיים במרחב הציבורי, ובפרט להנות מחיי חברה.
* פעילות שיקומית: לחלק מהשחקנים יש יותר ממגבלה אחת. חלקם נמצאים על הספקטרום האוטיסטי, אשר מתקשים בחיים עצמאיים; ובזכות העמותה הם מצליחים להתמודד עם המגבלות שלהם.
* ייצוג ציבור השחמטאים העיוורים

## היסטוריה
העמותה נוסדה בשנת 1980. במהלך שני העשורים הראשונים לקיום העמותה, היא קיבלה סיוע נדיב מהאפוטרופוס הכללי ומהאיגוד הישראלי לשחמט. התמיכה עזרה לעמותה לקיים פעילות ענפה בארגון תחרויות שחמט בישראל, ולשלוח נציגים לתחרויות בחו"ל.

בתחילת שנות האלפיים פסקה התמיכה, ופעילות העמותה צומצמה בשל כך, עד שבשנת 2003 הופסקה לגמרי. בתחילת העשור של 2010 הקימו מספר חברים מחדש את העמותה, והיא החלה לפעול בחסות בית חינוך עיוורים, אשר העניק את האכסניה לתחרויות שארגנה העמותה. בשנים אלו עמד בראש העמותה פנחס עמר, אשר עסק בעיקר בגיוס חברים חדשים ובארגון תחרויות בין העיוורים לבין עצמם, ובארגון משלחות לחו"ל. בעקבות פטירתו של פנחס עמר ב-2017 החליף אותו אריק קליינר.

## פעילויות שהתקיימו לאחרונה
* השתתפות במחוזיאדה, לראשונה אי פעם, בשנת 2018. נבחרת העמותה התמודדה עם קבוצות שחמטאים מכל ישראל, ונכנסה לעשירייה הראשונה.
* הפנינג חנוכה בקניון הדר בירושלים. באירוע התקיים משחק ראווה מול הציבור הרחב. האירוע זכה לחשיפה רחבה, ובעקבותיו התקבלה תרומה משמעותית לעמותה.
* אירוע "בליינד דיי", שמצוין בכל שנה ב-6 ביוני, ומוכר כ"יום העיוור". האירוע צוין בין השאר בתיאטרון הבימה בתל אביב, וזכה לסיקור תקשורתי נרחב.
* אליפות ירושלים הבינלאומית הראשונה בשחמט לעיוורים התקיימה באוגוסט 2017, במסגרת חגיגות חמישים השנה למלחמת ששת הימים. בתחרות השתתפו כ-30 שחקנים ממדינות שונות באירופה.
* במהלך חודש פברואר 2019 קיימה העמותה נופש במלון קראון פלאזה בתל אביב, אשר כלל פעילות חברתית מגבשת ופעילות הדרכתית בשחמט.

## ראו גם
* שחמט לעיוורים ולקויי ראייה
* עיוורים בישראל

## קישורים חיצוניים
* 

* 
## הערות שוליים

קטגוריה:עיוורון בישראל
עיוורים
קטגוריה:ישראל: עמותות
עמותת
קטגוריה:ישראל: ספורט נכים
Since U Been Gone

**Since U Been Gone** (בעברית: **מאז שעזבת**) הוא שיר של הזמרת האמריקאית קלי קלרקסון, אשר יצא כסינגל הראשון מתוך אלבומה השני Breakaway. השיר נכתב והופק על ידי מקס מרטין וד"ר לוק.

השיר הוא שיר אפ-טמפו פופ רוק ופאוור פופ ממוזיקה אלקטרונית ומרוק אלטרנטיבי רך ועוצמתי.

## רקע
השיר במקור נכתב לזמרת פינק, אך היא דחתה את ההצעה. לאחר מכן ההצעה הועברה להילרי דאף, אך גם היא דחתה את ההצעה בטענה שהיא אינה יכולה לעמוד בתווים הגבוהים של השיר. השיר בסופו של דבר הגיע לקלרקסון, אחרי שהמפיק קלייב דייוויס שכנע את לוק ומרטין לתת לה אותו.

קלרקסון החליטה להוסיף לשיר תופים עוצמתיים וגיטרות כבדות, לאחר ששמעה את הדמו לשיר. מבחינה לירית השיר מתאר אישה אשר מרגישה הקלה לאחר סיום מערכת היחסים שלה.

## ביקורת והצלחה
השיר זכה לביקורות חיוביות מהמבקרים אשר רבים כינו אותו כשיר הטוב ביותר באלבום ולימים כאחד מהשירים הטובים ביותר של העשור. רולינג סטון דירגו את השיר במקום ה-482 ברשימת "500 השירים הטובים של כל הזמנים".

בנוסף השיר היה להצלחה מסחרית כאשר הגיע למעמד של פלטינה כפולה עם מכירות של קרוב ל-3 מיליון עותקים בארצות הברית ובנוסף הגיע שם למקום השני במצעד הרשמי של המדינה ואף שהה במקום הראשון במצעד שירי הפופ 7 שבועות. בנוסף השיר הגיע לחמישייה הפותחת באוסטריה, אוסטרליה, אירלנד, הולנד ובריטניה ולעשירייה הפותחת בגרמניה, נורווגיה ושווייץ.

### רשימות כל הזמנים

## וידאו קליפ
על מנת לקדם את השיר הופיעה איתו קלרקסון בטקס פרסי ה-VMA ובטקס הפרסים הבריטי ואף הופיעה איתו במספר סיבובי הופעות שלה. הקליפ לשיר בוים על ידי אלכס דה רקוף אשר מראה את קלרקסון שהיא הורסת את הדירה של בן זוגה לשעבר. הקליפ לשיר זכה בשני פרסי VMA בקטגוריות "הקליפ הנשי הטוב ביותר" ו"קליפ הפופ הטוב ביותר".

בנוסף לכך, השיר זכה בפרס גראמי בקטגוריית "הביצוע הווקאלי הנשי הטוב ביותר בשיר פופ". לימים השיר זכה לגרסאות כיסוי רבות בין היתר של להקת הרוק A Day to Remember, של הרוקר האינדי טד ליאו, של הלקת הרוק האינדית Tokyo Police Club וכולי.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שירי קלי קלרקסון
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי מקס מרטין
קטגוריה:שירים שהופקו על ידי ד"ר לוק
קטגוריה:שירים שהופקו על ידי מקס מרטין
קטגוריה:בלדות משנות ה-2000
קטגוריה:זוכי פרס בחירת הנוער: שירים
קטגוריה:זוכי פרס גראמי לביצוע הפופ הווקאלי הטוב ביותר של אישה
קטגוריה:זוכי פרס הווידאו קליפים של MTV לקליפ הטוב ביותר של אישה
קטגוריה:סינגלים בהוצאת RCA רקורדס
הארם (סוגה)

[260px|ממוזער|איור גנרי, הנוצר באמצעות תוכנת [אומנות בינה מלאכותית, המדגים מראה טיפוסי של סדרות/סרטים בסוגה **הארם**]]
190px|ממוזער|איור גנרי, הנוצר באמצעות תוכנת אומנות בינה מלאכותית, המדגים מראה טיפוסי של סדרות/סרטים בסוגה '''הארם הפוך'''
**הארם** (באנגלית: **Harem**; ביפנית: **ハーレムもの** תרגום לעברית: **הַרמוֹן**) הוא ז'אנר מאנגה, אנימה, רומנים ומשחקי וידאו אשר בו לרוב העלילה מתמקדת בגיבור הטרוסקסואל אשר מוקף בשלוש מחזרות או יותר. מערכות היחסים בין הגיבור לדמויות הנשיות מהוות את המוקד המרכזי בעלילה. הז'אנר פותח במקור ביפן במהלך שנות ה-70.

הז'אנר "הארם הפוך" (**Reverse Harem**) הוא תת-הז'אנר הפוך בו העלילה מתמקדת בגיבורה המוקפת במספר דמויות גבריות אשר מתעניינות בה רומנטית. 

## מבנה העלילה
גיבור העלילה, אשר לו בדרך כלל אין כישרונות רבים, מוקף בדרך כלל בשלוש או יותר דמויות אחרות מהמין האחר, שנמשכות אליו. אחרת, עלילת הסיפור עוסקת במשולש אהבה. העלילה הנפוצה ביותר בז'אנר היא כאשר מרבית הדמויות בעלילה הן נשים, למשל קבוצת נערות המלווה נער מסוים. בסדרות מסוימות הדמויות הנשיות מתחרות זו בזו על החיבה של הדמות הראשית. סדרות בז'אנר לא חייבות תמיד להיות רומנטיות - לעיתים העלילה עוסק בנער המוקף בשלוש נערות ולאף אחת מהן אין עניין רומנטי בנער. סדרות בז'אנר מתמקדות לעיתים רבות במצבים הקומיים בהם הדמויות מכניסות עצמם למצבים מביכים.

הדמות הגברית בסדרות הארם היא בדרך כלל בחור ביישן, חיובי מאוד, בדרך כלל רגיל למדי, עם מראה "ממוצע". ככלל, מחבר היצירה לרוב נותן לגיבור הראשי תכונות לא מושכות ויוצר עבורו דימוי של מפסידן על מנת שהקורא יכול להזדהות בקלות רבה יותר עם הדמות הראשית.

העלילה לעיתים רבות משלבת הומור הנובע לרוב מאי הבנות, מצבים מביכים או מהתגובות של הדמויות להתפתחויות רומנטיות.

לעיתים העלילה של סדרות בז'אנר מכילות גם אלמנטים של פנטזיה או אלמנטים על-טבעיים, כגון שימוש בקוסמות או כוחות על טבעיים.

## אטימולוגיה
המונח עצמו נגזר מהמילה הערבית "הרמון", שמשמעותה, "דבר קדוש שאסור לחללו", "אין-רשות לגברים" או "מקדש/חדר של נשים בלבד" ובפרט בבית משפחה מוסלמי.

## הערות שוליים

קטגוריה:יפן: תרבות
קטגוריה:מונחי מאנגה ואנימה
איסקאי

[260px|ממוזער|איור גנרי, הנוצר באמצעות תוכנת [אומנות בינה מלאכותית, המדגים מראה טיפוסי של סדרות/סרטים בסוגה איסקאי]]
**אִיסֶקָאי** (ביפנית: **異世界**, שמשמעותה היא "עולם אחר") הוא ז'אנר של אנימה ומאנגה המתמקד בדמות או דמויות אנושיות מכדור הארץ שמוצאות את עצמן ביקום מקביל. לעיתים רבות היקום המקביל מוכר לגיבור ממשחק וידאו או מספר. לעיתים הגיבור מוצא את עצמו בעולם חדש לגמרי בו עדיין יש לו זיכרונות מחייו הקודמים או שהוא שוכח לחלוטין את מה שקרה לו עד שהוא התעורר ביקום המקביל. במקרים אחרים היקום המקביל יכול להיות עולם וירטואלי, או עולם וירטואלי שהופך לממשי.

סיפורי מסע בזמן (אל העבר או אל העתיד) אינם שייכים לז'אנר זה, שכן הדמויות נשארות באותו עולם.

בסדרות בסוגת "**איסקאי הפוך**" דמויות מעולם אחר מוצאות את עצמן בכדור הארץ בתקופה המודרנית, לדוגמה בסדרה .

## לקריאה נוספת
* 

## קישורים חיצוניים

## הערות שוליים

קטגוריה:יפן: תרבות
קטגוריה:מונחי מאנגה ואנימה
קטגוריה:פנטזיה
צ'ינגיז מוסטפייב

**צ'ינגיז מוסטפייב** (, נולד ב-11 במרץ 1991) הוא זמר, פזמונאי וגיטריסט אזרי, הוא נבחר לייצג את אזרבייג'ן באירוויזיון לשנת 2019 בתל אביב, ישראל עם שירו Truth.

## ביוגרפיה
מוסטפייב נולד במוסקבה, רוסיה ועבר בגיל שש לקאזאח שבאזרבייג'ן כשהיה בן שש. מוסטפייב למד לנגן בגיטרה באופן עצמאי וחיבר את שיריו לבד כשהיה עדיין ילד צעיר.

בגיל 13 עבר מוסטפייב עם אמו ואחיו לבאקו, היכן שהתקיימו האודישנים לגרסה האזרית של התוכנית "פופ איידול" ב-2007. מוסטפייב ניצח בתחרות והפך לכוכב עולה בתעשיית המוזיקה באזרבייג'ן. ב-2013 הוא ייצג את אזרבייג'ן בתחרות ה-New Wave ממנה פרחו זמרים מזרח אירופאים רבים. הוא הגיע למקום ה-11 וזכה לשיר עם פולינה גאגארינה.

שלוש שנים לאחר מכן חזר מוסטפייב לעולם הטלוויזיה ונבחן לתוכנית "The Voice Ukrine", הוא עבר את האודישנים אך הודח מיד לאחר מכן בשלב הדו-קרבים הראשון. לאחר מכן הקים מוסטפייב את להקתו "Palmas". הלהקה התמחתה במוזיקה טורקית מסורתית בשילוב פלמנקו, רוק ופופ. מוסטפייב עזב את הלהקה לאחר זמן קצר והתמקד בקריירת הסולו שלו כשהוא מוציא שיר בשם "Tenha Gezen".

ב-8 במרץ 2019 נחשף כי מוסטפייב הוא נציג אזרבייג'ן באירוויזיון 2019 והוא יעשה זאת עם שירו "Truth".

## קישורים חיצוניים

## הערות שוליים

קטגוריה:זמרים אזרים
קטגוריה:משתתפי אירוויזיון 2019
קטגוריה:נציגי אזרבייג'ן באירוויזיון
קטגוריה:רוסים שנולדו ב-1991
קומי סלום קלאסו

**קומי סלום קלאסו** (; נולד ב-10 בפברואר 1960) הוא פוליטיקאי שכיהן בין השנים 2015–2020 כראש ממשלת טוגו תחת הנשיא פור ניאסנגבה. בעבר כיהן גם כשר התרבות והספורט (2000–2003) וכשר החינוך (2003–2007).

## קישורים חיצוניים

קטגוריה:ראשי ממשלות
קטגוריה:ילידי 1960
קרלוש אגושטיניו דו רוזאריו

**קרלוש אגושטיניו דו רוזאריו** (; נולד ב-26 באוקטובר 1954) הוא פוליטיקאי ודיפלומט אשר כיהן בין ינואר 2015 למרץ 2022 כראש ממשלת מוזמביק תחת הנשיא פיליפה ניוסי מטעם מפלגת פרלימו. קודם לכן כיהן רוזאריו גם כחבר הפרלמנט ובשנים 1994–1999 שימש כשר החקלאות והדיג. לאחר מכן שימש כנציב העליון של מוזמביק בהודו ובסרי לנקה וכשגריר באינדונזיה עם הסמכה למלזיה, סינגפור, תאילנד ומזרח טימור.

## קישורים חיצוניים

קטגוריה:ראשי ממשלת מוזמביק
קטגוריה:שגרירים בהודו
קטגוריה:שגרירים באינדונזיה
קטגוריה:שגרירים במלזיה
קטגוריה:שגרירים בסרי לנקה
קטגוריה:מזרח טימור: יחסי חוץ
קטגוריה:שגרירים בתאילנד
קטגוריה:שגרירים בסינגפור
קטגוריה:ילידי 1954
עבד אל-קאדר כמאל מוחמד

**עבד אל-קאדר כמאל מוחמד** (; נולד ב-1 ביולי 1951) הוא פוליטיקאי אשר מכהן מאז אפריל 2013 כראש ממשלת ג'יבוטי תחת הנשיא אסמאעיל עומאר גואלה. בעבר כיהן כשר החקלאות בין השנים 2001–2005 וכשר הביטחון בשנים 2011–2013.

את לימודיו האקדמיים במדעי הטבע קיים בצרפת. בשנת 1979 החל מוחמד לעבוד ברשות המים של המדינה, ובשנים 1983–2005. בשנת 1981 החל להיות פעיל פוליטי. בפברואר 2013 ניצח מוחמד בבחירות והחליף את ראש הממשלה המכהן דליטה מוחמד דליטה.

בשנת 2020 מוחמד הכריז על יחסים בלתי-רשמיים עם ישראל.

## קישורים חיצוניים

## הערות שוליים

קטגוריה:ראשי ממשלות
קטגוריה:פוליטיקאים ג'יבוטים
קטגוריה:שרי חקלאות
קטגוריה:שרי הגנה
קטגוריה:ילידי 1951
פטקה

ה**פטקה** (סמל: **MOP$** או **元**, בסינית: **澳門圓**, פיניין: Àomén Yuán, בפורטוגזית: **Pataca de Macau**) הוא המטבע של מקאו. הפטקה מחולק ל-10 אבוס (毫/avos).

את הפטקה מנפיק בנק סין (中國銀行/Banco da China) ו-בנקו נאסיונל אולטראמרינו (大西洋銀行/Banco Nacional Ultramarino).

## שערי חליפין

## קישורים חיצוניים

## הערות שוליים

קטגוריה:מקאו: כלכלה
קטגוריה:מטבעות אסיה
קטגוריה:מטבעות
בריגי רפיני

**בריגי רפיני** (בצרפתית: **Brigi Rafini**; נולד ב-7 באפריל 1953) הוא פוליטיקאי שכיהן כראש ממשלת ניז'ר בין אפריל 2011 לאפריל 2021 תחת הנשיא מהמדואו איסופו. כיהן כשר החקלאות בסוף שנות ה-80 וסגן-הנשיא הרביעי של בית המחוקקים החד-ביתי האספה הלאומית מ-2004 עד 2009.

## ראשית חייו
רפיני הוא חלק משבט הטוארג, הוא נולד באיפרואן במחוז אגדז שהיה חלק מהקולוניה הניגרית באפריקה המערבית הצרפתית. הוא למד בבית ספר יסודי ובית ספר תיכון באיפרואן ואגדז. בין השנים 1971 ל-1974, למד בבית הספר הלאומי לאדמיניסטרציה בניאמיי, בירת ניז'ר וב-1978 חזר ללימודי המשך עד 1981. ב-1994, רפיני שב לפריז, ולמד בבית הספר הצרפתי לאומי לאדמיניסטרציה שם למד כשנה.

## הצטרפות לפוליטיקה
מתחילת שנות ה-80, ייצג רפיני ארבע מפלגות. הוא היה במפלגת "התנועה הלאומית לפיתוח חברתי" (MNSD), כשהייתה חלק מהמפלגה המאוחדת (1991-1989), ועזב למפלגה שהתפצלה "הברית הניז'רית לדמוקרטיה ושינוי" (ANDP) במהלך הרפובליקה הדמוקרטית השלישית (1996-1993). הוא סייע ביצירת מפלגת "כינוס לדמוקרטיה ושינוי" (RDP-Jama'a) במהלך נשיאותו של איברהים ברה מאינסרה (1999-1996). הוא היה חבר באספה הלאומית במהלך הרפובליקה החמישית (2009-1999) עד שהצטרף ל"מפלגה הניז'רית לדמוקרטיה וסוציאליזם" (PNDS), שנבחרה ב-2011.
## כראש הממשלה
בבחירות שנערכו בתחילת 2011, נבחר מהמדואו איסופו לנשיא ניז'ר. הוא מינה את רפיני לראש הממשלה וממשלתו בת 23 השרים הושבעה ב-21 באפריל 2011. ב-2 באפריל 2016 כשאיסופו הושבע לכהונתו השנייה, נבחר רפיני שוב לראשות הממשלה.

## קישורים חיצוניים

## הערות שוליים

קטגוריה:ראשי ממשלת ניז'ר
קטגוריה:ראשי ממשלות
קטגוריה:ילידי 1953
איניאציו קאסיס

**איניאציו קאסיס** (באיטלקית: **Ignazio Cassis**; נולד ב-13 באפריל 1961) הוא פוליטיקאי שווייצרי, שכיהן כנשיא שווייץ לשנת 2022. מכהן כראש מחלקת ענייני החוץ במועצה הפדרלית (הממשלה) של שווייץ.

## ביוגרפיה
קאסיס נולד בעיר ססה (Sessa) שבקנטון טיצ'ינו למשפחה בת ארבעה ילדים. בלידתו היה אזרח איטלקי. בגיל 15 התאזרח בשווייץ וויתר על אזרחותו האיטלקית. ב-1991 חזר להיות בעל אזרחות כפולה, אך ויתר עליה לפני שנבחר לכהן במועצת הברית.

ב-1987 סיים לימודי רפואה באוניברסיטת ציריך. התמחה ברפואה פנימית ובבריאות הציבור, וקיבל גם תואר מוסמך בתחום האחרון. בשנת 1998 קיבל תואר דוקטור ברפואה מאוניברסיטת לוזאן. בשנים 1996-2008 היה רופא קנטון טיצ'ינו. מ-2008 ועד 2012 היה סגן יושב ראש האגודה הרפואית השווייצרית. שירת כרופא גדודי של יחידת חיל רגלים הררית בצבא שווייץ וכן שירת במטה חיל הרפואה והגיע לדרגת רב-סרן.

בגיל מאוחר יחסית נכנס לפוליטיקה, הצטרף למפלגה הליברלית של שווייץ, וכיהן באספה הפדרלית מ-2007 ועד 2017. בספטמבר 2017 גבר על שני מועמדים אחרים ממפלגתו ונבחר לכהן במועצת הברית במקום דידייה בורקהלטר. בכך היה לחבר הראשון במועצה מטעם קנטון טיצ'ינו מאז 1999. ב-1 בנובמבר 2017 החל לכהן כראש מחלקת ענייני החוץ.

במהלך כהונתו כנשיא צידדה ארצו, הדוגלת בנייטרליות, בסנקציות שננקטו נגד רוסיה עקב הפלישה לאוקראינה. באוקטובר 2022 ביקר קאסיס באוקראינה ונפגש עם נשיא המדינה זלנסקי ושריו הבכירים.

קאסיס נשוי ומתגורר בכפר מונטניולה (Montagnola) שבטיצ'ינו.

## קישורים חיצוניים

* 

* איניאציו קאסיס, באתר מועצת הברית של שווייץ
* איניאציו קאסיס, באתר האספה הפדרלית של שווייץ
* Ignazio Cassis is elected Switzerland’s new federal councillor, באתר Local
* Cassis chosen as Switzerland’s new cabinet minister, באתר Swissinfo

קטגוריה:בעלי תואר דוקטור מאוניברסיטת ציריך
קטגוריה:שרי חוץ של שווייץ
קטגוריה:רופאים שווייצרים
קטגוריה:רופאים פנימיים
קטגוריה:רופאים צבאיים
קטגוריה:טיצ'ינו (קנטון)
קטגוריה:שווייצרים שנולדו ב-1961
יעקב פרייר

[שמאל|ממוזער|250px|יעקב פרייר, ממניחי הבסיס ל[שפת סימנים|שפת הסימנים, עם תלמידה, המאה ה-18.]]
**יעקב רודריגה פרייר** (בצרפתית: **Jacob Rodrigue Pereire**, קרי: ז'אקוב רודריג פֵּרֶר; בפורטוגזית: **Jacob Rodrigues Pereira**, קרי: יעקב רודריגז פרֵירַה 11 באפריל 1715 - 15 בספטמבר 1780) היה מלומד ופוליטיקאי יהודי יליד ספרד, שפעל בצרפת כמתורגמן ממניחי היסודות לשפת הסימנים.

## קורות חיים
נולד בברלנגה, ספרד, בשם פרנסיסקו אנטוניו רודריגז, כבן למשפחת אנוסים פורטוגלים. ב-1741 עבר יחד עם אמו ואחיו לבורדו, שם חזרו ליהדות, והוא עבר ברית מילה ושינה שמו ליעקב.

פרייר, שהיה מתורגמן בשירות לואי החמישה עשר, מלך צרפת, יצר סימנים עבור ספרות ועבור סימני פיסוק לשפת הסימנים, ושילב אותם עם שפת הסימנים של חואן פבלו בונט. ב-1759 התקבל כחבר בהחברה המלכותית של לונדון. הצרפתים הביאו מטהיטי את אחד התושבים המקוריים, ופרייר למד ממנו את שפתם של בני טהיטי, ופרסם ב-1772 מילון, ששימש את לואי אנטואן דה בוגנויל.

הוא פעל בהתנדבות למען יהודי דרום צרפת, שמוצאם באנוסי ספרד ופורטוגל, והשיג עבורם את הזכות לשבת בצרפת.

נכדיו, אמיל פרייר ואיזאק פרייר היו בנקאים חשובים, מתחרים של משפחת רוטשילד.

נקבר בבית הקברות של יהודי פורטוגל בפריז שהיה שותף להקמתו. לטענת הסופר האנטישמי אדואר דרימון משפחתו הוציאה את גופתו מהמקום בשנת 1878, שרידיו אכן הועברו בשלב כלשהו לחלקת המשפחה בבית הקברות של מונמארטר.

## קישורים חיצוניים

* Biography Jacob Rodrigues Pereira

## הערות שוליים

קטגוריה:צאצאי אנוסים
קטגוריה:בלשנים ולשונאים יהודים צרפתים
קטגוריה:מתורגמנים
קטגוריה:מילונאים צרפתים
קטגוריה:מילונאים יהודים
קטגוריה:עמיתים יהודים בחברה המלכותית
קטגוריה:עמיתים זרים בחברה המלכותית
קטגוריה:אישים הקבורים בבית הקברות של מונמארטר
קטגוריה:ילידי 1715
קטגוריה:נפטרים ב-1780
Walking Out

"**Walking Out**" (בעברית: "**עוזבת**") הוא שיר שיבוצע על ידי סרבוק. השיר ייצג את ארמניה באירוויזיון 2019 בתל אביב, ישראל.

השיר הופיע ראשון בחצי הגמר השני של אירוויזיון 2019, בסופו סיים במקום ה-16 ולא העפיל לגמר.

## קישורים חיצוניים

## הערות שוליים

קטגוריה:שירי אירוויזיון 2019
קטגוריה:שירים באנגלית
קטגוריה:שירי ארמניה באירוויזיון
טקס פרסי האקדמיה הבריטית לקולנוע ה-71

**טקס פרסי האקדמיה הבריטית לקולנוע ה-71** הידוע בשם טקס הבאפט"א נערך ב-18 בפברואר 2018 ברויאל אלברט הול שבלונדון, להענקת פרסים לסרטי הקולנוע הבריטיים והזרים של שנת 2017. את הפרסים מעניקה האקדמיה הבריטית לאמנויות הקולנוע והטלוויזיה לסרט הקולנוע וסרט התעודה הטובים ביותר שהוקרנו בבתי הקולנוע בבריטניה.

על שמות המועמדים הכריזו ב-9 בינואר 2018 השחקניות נטלי דורמר ולטישה רייט. הסרט "צורת המים" היה מועמד למספר הפרסים הגדול ביותר (12). הסרטים "שעה אפלה" ו"שלושה שלטים מחוץ לאבינג, מיזורי" היו מועמדים לתשעה פרסים כל אחד.

## זוכים ומועמדים
[שמאל|ממוזער|200x200 פיקסלים|[גיירמו דל טורו, זוכה פרס הבמאי הטוב ביותר]]
[שמאל|ממוזער|206x206 פיקסלים|[גארי אולדמן, זוכה פרס השחקן הטוב ביותר]]
[שמאל|ממוזער|204x204 פיקסלים|[פרנסס מקדורמנד, זוכת פרס השחקנית הטובה ביותר]]
[שמאל|ממוזער|201x201 פיקסלים|[סם רוקוול, זוכה פרס שחקן המשנה הטוב ביותר]]
[שמאל|ממוזער|243x243 פיקסלים|[אליסון ג'ני, זוכת פרס שחקנית המשנה הטובה ביותר]]
[שמאל|ממוזער|209x209 פיקסלים|[מרטין מקדונה, זוכה פרס התסריט המקורי הטוב ביותר]]
[שמאל|ממוזער|195x195 פיקסלים|[ג'יימס אייבורי, זוכה פרס התסריט המעובד הטוב ביותר]]
[שמאל|ממוזער|221x221 פיקסלים|[דניאל קלויה, זוכה פרס הכוכב העולה]]
שמות המועמדים פורסמו ב-9 בינואר 2018. הזוכים הוכרזו ב-18 בפברואר 2018.

### [[פרס עמית באפט"א|עמית באפט"א]]
* **[[רידלי סקוט]]**

### פרס באפט"א לתרומה המצטיינת לקולנוע
* National Film and Television School

### סרטים עם מועמדויות וזכיות מרובות

width="20px"|

## ראו גם
* טקס פרסי אוסקר ה-90
* טקס פרסי גלובוס הזהב ה-75

## קישורים חיצוניים

* 

## הערות שוליים

קטגוריה:טקסי פרס באפט"א
קטגוריה:2018 בממלכה המאוחדת
בנציון בולי

**בנציון בּוּלִי** (וגם **די-בּוּלִי**, בסרבית: **Бенцион Були**; 21 במאי 1867, בלגרד, נסיכות סרביה – 21 באוגוסט 1933, וינה, הרפובליקה האוסטרית הראשונה) היה איש ציבור יהודי, תעשיין ופוליטיקאי סרבי-יוגוסלבי, ראשון היהודים שנבחר לכהן כחבר פרלמנט בסרביה.

## קורות חיים
בנציון בולי נולד בבלגרד לידידיה בולי נשיא הקהילה הספרדית וללאה. הוא רכש השכלה יסודית ותיכונית בעירו, ויצא ללימודי מסחר בווינה. לאחר שובו ניהל את עסקי הבנקאות של אביו, ופתח מפעל טקסטיל. היה חבר מועצת המנהלים של מספר בנקים בבלגרד, וכן של הבורסה לניירות ערך. ב-1912 נכנס לחיים הפוליטיים, הצטרף למפלגת העם הרדיקלית של סרביה, ונבחר לחבר הפרלמנט הסרבי מטעמה. בכך היה ליהודי הראשון שנבחר לפרלמנט הסרבי.

במהלך מלחמת העולם הראשונה כיהן בפרלמנט הסרבי הגולה כחבר ועדת הכספים, ופעל רבות ועל חשבונו לסייע לפליטים סרביים ויהודים שנטשו את ביתם מחמת הקרבות. הקים שני בתי מחסה לפליטים בניש ובסקופיה. לאחר כינון ממלכת הסרבים, הקרואטים והסלובנים עזב את החיים הפוליטיים וחזר לעסקיו הפרטיים. ב-1920 התמנה ליושב ראש איגוד יצרני הטקסטיל בבלגרד. בהמשך, נבחר לנשיא הקהילה הספרדית בעיר. לאחר פרעות תרפ"ט ארגן מגבית בקרב הקהילה היהודית והכספים נשלחו לארץ ישראל לסיוע לנפגעי הפרעות. זכה למספר עיטורים על פועלו לקידום הבנקאות והמסחר בבלגרד.

נפטר בווינה ב-1933 והובא לקבורה בבית הקברות היהודי בבלגרד. הוריש את כל הונו לאוניברסיטת בלגרד ולקהילה היהודית. פארק בפאתי בלגרד נושא את שמו.

## הערות שוליים

קטגוריה:תעשיינים יהודים סרבים
קטגוריה:יהדות בלגרד: אישים
קטגוריה:פוליטיקאים יהודים יוגוסלבים
קטגוריה:יהודים חברי פרלמנטים
קטגוריה:פוליטיקאים יהודים סרבים
קטגוריה:פעילים ציונים ביוגוסלביה
קטגוריה:פעילים ציונים בסרביה
קטגוריה:ילידי 1867
קטגוריה:נפטרים ב-1933
במבארי

**במבארי** (בצרפתית: **Bambari**) היא עיר המשמשת כבירת מחוז אואקה  ברפובליקה המרכז-אפריקאית.

בעקבות מלחמת האזרחים ברפובליקה המרכז-אפריקאית, אלפים בעיר ברחו מבתיהם. בינואר 2019 היו מתקפות  על העיר.

## גאוגרפיה
במבארי ממוקמת כ-384 ק"מ מבירת המדינה בנגי. בנוסף, העיר נמצאת על גדות נהר אואקה .

## תנועה ותחבורה
העיר נמצאת ליד הכבישים RR15 ו-RN2. בנוסף, ליד העיר יש את נמל התעופה במבארי  (IATA: BBY, ICAO: FEFM).

## אקלים
הטמפרטורה הממוצעת היא 23 מעלות צלזיוס. החודש הכי חם הוא פברואר (26 מעלות צלזיוס). החודש הכי קר הוא אוגוסט (20 מעלות צלזיוס). כמות המשקעים הממוצעת היא 1,804 מילימטרים בשנה. חודש אוגוסט הוא החודש הגשום ביותר (276 מ"מ גשם), וחודש דצמבר הוא החודש היבש ביותר (28 מ"מ גשם).

## דת
מאז דצמבר 1965, במבארי הוא מושבו של הבישוף הקתולי האזורי.

## הערות שוליים

קטגוריה:הרפובליקה המרכז-אפריקאית: ערים
SD (סגנון ציור)

ממוזער|ציור של דמות בסגנון SD
**SD** (ראשי תיבות של "**Super deformed**", שפירושו בעברית הוא "מעוות במיוחד") הוא סגנון ציור יפני של דמות מסדרת מאנגה או אנימה עם ראש גדול במידה מוגזמת במיוחד בהשוואה ליתר הגוף, בדרך כלל שליש (1:3) או חצי (1:2) מהגובה הכולל של הדמות.

סגנון הציור פופולרי בתרבות היפנית ונעשה בו שימוש בין היתר בפרסומות ועל השילוט של הרכבת התחתית בטוקיו.

בסדרות אנימה ומאנגה סגנון ציור זה משמש בדרך כלל למטרות קומיות, בעיקר בקטעים קצרים בין סצנות בסגנון ציור רגיל, כאשר המטרה היא להדגיש רגש מסוים של דמות: כעס, מבוכה, התרגשות וכדומה.

## ראו גם

* צ'יבי

## קישורים חיצוניים
* הגדרה אנציקלופדית באתר Anime News Network 

## הערות שוליים

קטגוריה:מונחי מאנגה ואנימה
בישונן

[260px|ממוזער|איור גנרי, אשר נוצר באמצעות תוכנת [אומנות בינה מלאכותית, המדגים מראה טיפוסי של דמות בסגנון בישונן]]
**בישונן** (ביפנית: **美少年**, הפירוש המילולי של המונח הוא "נער צעיר ויפה") הוא סגנון ציור אשר פופולרי למדיי בתתי-ז'אנרים רבים של אנימה אשר שם דגש על ציור נערים צעירים על פי האסתטיקה היפנית המודרנית - הדמויות גבוהות, רזות, עם סנטר בולט ולפעמים עם שיער רופף או גלי.

מחוץ ליפן אוטאקו משתמשים במונח בדרך כלל על מנת לציין את דמויות עם מראה סטריאוטיפי של דמויות זכרים במאנגה ואנימה - מראה טיפוסי אשר נפוץ במיוחד בתתי הז'אנרים של שוג'ו, שונן, או יאוי.

דמויות המצוירות בסגנון בישונן יהיו לרוב צעירים, נאים באופן נשי, שאינם שריריים. לעיתים קרובות הם יהיו לבושים בבגדים אלגנטיים.

סדרות אנימה ומאנגה המציגות דמויות בישונן פופולריות במיוחד בקרב נערות ונשים ביפן, ייתכן שהסיבה לכך היא היחסים החברתיים הייחודיים בין הדמויות הללו לבין דמויות הנשים בעלילת הסדרות.

## ראו גם
* אנדרוגיניות
* מטרוסקסואל
* בישוג'ו

## הערות שוליים

קטגוריה:מונחי מאנגה ואנימה
אנדרוגיניות

[190px|ממוזער|[מרלן דיטריך במראה אנדרוגיני]]
**אַנְדְּרוֹגִינִיּוּת** הוא מונח שמתייחס לשילוב של תכונות נשיות וגבריות בישות אחת, המציגות זהות מגדרית מעורפלת או מעורבת.

המונח "אנדרוגיניות" שונה מהמונח "אינטרסקס", המתייחס לנוכחות של סימני מין זכריים ונקביים כאחד. בעוד מין הוא מונח ביולוגי, מגדר הוא קטגוריה חברתית-תרבותית שמשתנה בהתאם להקשר. אנדרוגיניות מאומצת כצורה של ביטוי מגדרי, ומתבטאת בהתנהגות, בלבוש ובמראה חיצוני.

שילוב סממנים משני קצוות הספקטרום המגדרי יוצר ביטוי מגדרי נזיל ולא קונפורמי, ובכך מאתגר את התפיסות הבינאריות המסורתיות של מגדר.

## אטימולוגיה
מקור שמו של המונח במילים היווניות "אנדריוס" (ανδρειος, שפירושו "גברי"; צורת תואר של המילה ανηρ, שפירושה "גבר"), ו"גינה" (γυνή, שפירושו "אישה").

## אנדרוגיניות בתרבות הפופולרית
לאורך השנים המראה האנדרוגיני היה נפוץ בקרב חברי להקות שונות ובמיוחד בקרב להקות בסצנת הגלאם מטאל, ויזואל קיי, אימו, והסצנה הגותית.

זמרים בולטים שהתאפיינו במראה אנדרוגיני הם בין היתר: וינס ניל מלהקת מוטלי קרו, דייוויד בואי,  פרינס ומייקל ג'קסון.

זמרות בולטות שהתאפיינו במראה אנדרוגיני הן בין היתר: בילי אייליש, גרייס ג'ונס, ואנני לנוקס והשחקניות בריג'יט לין, קתרין מוניג, דניאלה סי, טילדה סווינטון, ג'נט גולדשטיין והדוגמנית אגיאן דיין.

סדרות וסרטי אנימה ומאנגה יפניים נוטים להיות היצירות הבולטות ביותר בעת האחרונה העושות שימוש בדמויות אנדרוגיניות. דוגמאות לדמויות אנדרוגיניות בסדרות אנימה ומאנגה ביפן כוללות את האקו מ"נארוטו", לופי מ"בליץ'", ואורנוס מ"סיילור מון".

## ראו גם
* הרמאפרודיט
* אינטרסקס
* ג'נדרקוויר

## לקריאה נוספת
* ג'ודית באטלר, **צרות של מגדר**, תרגום: דפנה רז. בתוך : דרכים לחשיבה פמיניסטית: מקראה, כרך ב, רעננה: האוניברסיטה הפתוחה, 2007

## קישורים חיצוניים

* 
## הערות שוליים

קטגוריה:מגדר
בלאגן בכוורת

**בלאגן בכוורת** (בצרפתית: **Drôles de Petites Bêtes**, בתרגום לעברית: **חיות קטנות מצחיקות**) הוא סרט צרפתי-לוקסמבורגי בהנפשה ממוחשבת מסוגת הרפתקאות וקומדיה משנת 2017, המבוסס על סדרת ספרים שנכתבה על ידי אנטון קרינגס, ונמכרה במעל 20 מיליון עותקים ברחבי העולם.  

הסרט הופץ לראשונה בבתי הקולנוע בצרפת ב-13 בדצמבר 2017. בישראל הסרט הוקרן לראשונה בדיבוב לעברית ב-29 בנובמבר 2018. אורך הסרט הוא כ-88 דקות ושפת המקור שלו היא צרפתית.  

בפברואר 2017, הסרט היה מועמד לפרס לומייר בקטגוריית סרט ההנפשה הטוב ביותר, אך הפסיד לסרט "השועל הרשע וסיפורים נוספים".  

בשנת 2019, נוצרה לסרט סדרת טלוויזיה בעלת אותו שם, הסדרה שודרה בישראל בערוץ JimJam.  

## תקציר העלילה
הסרט מספר על אפולו, נווד מזמר המגיע בסיוריו אל הגן הקסום והכוורת ההומה, שם הוא פוגש בפועלים הנמרצים ובמלכתם היפה. אפולו במהרה נחשף לקנוניה בממלכה אשר מסתיימת בחטיפה של המלכה. החשד הגדול נופל עליו, ולכן אפולו יוצא להרפתקה בשביל להציל את הממלכה ולהחזיר את הסדר לכוורת. 

## דמויות ומדבבים בעברית
במאית הדיבוב של הסרט בעברית הייתה טליה ברקאי ומפיקי הדיבוב היו מיה שחר, יעל אללוף ודן שצברג.
* **אפולו** - דור סרוגו
* **מרגריט** - מייה קדוש
* **וונדי** - טליה ברקאי
* **לארי** - יובל בינדר
* **הליום** - גדי לוי
* **ספינקס** - דן שצברג
* **מיקי** - סער בדישי
* **פיונה** - ענת ניב
* **בטי** - עינת אזולאי
* **דאדי בום** - עמי מנדלמן
* **בני** - רני צויגנבום אלון
בנוסף דיבבו בדיבוב העברי איתי ברקאי, אייל לייבין, מורין מורמן ומיה שחר.

## קישורים חיצוניים

קטגוריה:סרטי 2017
קטגוריה:סרטים צרפתיים מבוססי ספרים
קטגוריה:סרטי הנפשה צרפתיים
קטגוריה:סרטים בצרפתית
קטגוריה:סרטי אנימציה ממוחשבת
קטגוריה:סרטי הרפתקאות
קטגוריה:סרטי קומדיה
צ'יבי (סגנון ציור)

[220px|ממוזער|איור גנרי, אשר נוצר באמצעות תוכנת [אומנות בינה מלאכותית, המדגים מראה טיפוסי של דמות בסגנון צ'יבי]]
180px|ממוזער|איור גנרי נוסף שנוצר באמצעות תוכנת אומנות בינה מלאכותית אשר מדגים מראה טיפוסי של דמות בסגנון צ'יבי
**צ'יבי** (ביפנית: **ちび**) הוא סגנון ציור יפני בו דמות מבוגרת, המוכרת במיוחד מסדרת מאנגה או אנימה, מצוירת במראה ילדותי. בדרך כלל הממדים קטנים והפה (ולעיתים גם העיניים) מצויר בצורה פשטנית יותר.

גרסאות צ'יבי של דמויות משמשות לעיתים למטרות קומיות. דמויות צ'יבי שמופיעות באנימה בדרך כלל מדברות בקול ילדותי, יש להן עיניים גדולות יותר, ואישיות שובבה. במקרים רבים נהוג גם לצייר לדמויות צ'יבי ידיים ללא אצבעות, בדומה לדמויות בנות הפאוור פאף.

ממוזער|ימין|ציור של דמות בסגנון צ'יבי

## ראו גם
* SD

## קישורים חיצוניים

## הערות שוליים

קטגוריה:מונחי מאנגה ואנימה
דויד מונטלאונה

**דוידה מונטלאונה** (באיטלקית: **Davide Monteleone**; נולד בשנת 1974) הוא אמן חזותי איטלקי הפועל בתחום הצילום התיעודי. הוא זכה שלוש פעמים בפרסים מטעם World Press Photo.

## ביוגרפיה
דוידה מונטלאונה נולד בפוטנצה בשנת 1974. הוא למד הנדסה אך עזב את הלימודים ונסע ללמוד צילום בארצות הברית ובבריטניה. בשנת 2000 הוא התחיל לעבוד כצלם לעיתונות איטלקית ובינלאומית. בשנת 2001 הוא נסע לרוסיה ונותר שם מספר שנים. הוא חזר לרוסיה מספר פעמים בהמשך. בעבודות שלו ניתן להבחין בהתעניינות שמדינות שקמו לאחר התפרקות ברית המועצות.

דוידה מונטלאונה הציג את עבודותיו במספר תערוכות לרבות במרכז נובל לשלום באוסלו, גלריה סאצ'י בלונדון ותערוכות נוספות בפריז ורומא. בשנת 2013 הוא פרסם ספר צילומים שנעשו בצ'צ'ניה. בשנת 2017 דוידה מונטלאונה הציג ברומא תערוכה משותפת עם דנילה טקצ'נקו.

הוא זכה מספר פעמים ב-World Press Photo - בשנים 2007, 2009 ו-2011.

## קישורים חיצוניים
* 

קטגוריה:צלמים איטלקים
קטגוריה:איטלקים שנולדו ב-1974
בישוג'ו

[260px|ממוזער|איור גנרי, אשר נוצר באמצעות תוכנת [אומנות בינה מלאכותית, המדגים מראה טיפוסי של דמות בסגנון בישוג'ו]]
**בישוג'ו** (ביפנית: **美少女**, הפירוש המילולי של המונח הוא "נערה צעירה ויפה") הוא סגנון ציור אשר פופולרי למדיי בתתי-ז'אנרים רבים של אנימה ומאנגה אשר שם דגש על ציור נערות צעירות, על פי האסתטיקה היפנית המודרנית, אשר לרוב הם בגילאי בית ספר תיכון.

דמויות שמצוירות בסגנון בישוג'ו נפוצות במיוחד בז'אנר האנימה והמאנגה הארם בו בדרך הדמות הראשית היא נער צעיר המוקף במספר נערות שנמשכות אליו. לעיתים רבות המאפיינים של דמויות הבישוג'ו קיצוניים מעבר לגבולות הקלישאה עם תכונות אנטומיות מופרזות ואישיות סטריאוטיפית.

אף על פי שבישוג'ו אינו ז'אנר אלא סגנון מסוים שבו מעוצבות דמויות, סדרות האנימה והמאנגה בהן מוצגות בעיקר דמויות בסגנון ציור זה, כגון סדרות הארם או רומנים חזותיים, מכונה לעיתים רבות באופן לא רשמי "סדרת בישוג'ו". משום שלעיתים רבות ההצלחה של הסדרות הללו, שמכילו דמויות נשיות יפות, הם הסיבה העיקרית שמושכת קהל יעד מסוים להתעניין בהם, המונח נתפס לעיתים רבות כשלילי, כמעין "ז'אנר" של יצירות התלוי אך ורק במסחור של הדמויות הנשיות במקום לתת מקום לעלילה ולתכנים אחרים.

## ראו גם
* בישונן

## הערות שוליים

קטגוריה:מונחי מאנגה ואנימה
ג'סיקה רות'

**ג'סיקה אן רות'נברג** (באנגלית: **Jessica Anne Rothenberg**; נולדה ב-28 במאי 1987), המוכרת בשם הבמה **ג'סיקה רות**' (**Jessica Rothe**), היא שחקנית אמריקאית ממוצא יהודי. היא נודעת בזכות כיכובה בסרט "מז"ל טוב" ובסרט ההמשך שלו "מז"ל טוב 2", ובזכות תפקידה בסרט זוכה שישה פרסי אוסקר "לה לה לנד".

## ביוגרפיה
נולדה בדנוור, קולורדו שבארצות הברית, לאם נוצרייה בשם  סוזאן  (לבית הנדרסון),  ולאב  יהודי  בשם סטיב רות'נברג . סבתה, קולין רות'נברג, הייתה שחקנית תיאטרון שהשתייכה לבית הכנסת "קהילת שומרי תורה" בסנטה רוזה, קליפורניה. היא למדה בלט בילדותה. בצעירותה, היא הלכה למחנה קיץ לתיאטרון בקנזס סיטי.

ב-2009 סיימה את לימודיה באוניברסיטת בוסטון עם תואר ראשון באמנות יפה, שבמהלכו למדה לנגן על כינור, לרקוד סטפס, וקדרות.

## קריירה
בין השאר, השתתפה בתפקיד אורח בסדרות הטלוויזיה: "הכול לטובה", "אחת שיודעת", "שוטרים בדם", ו"שוטרי שיקגו".

ב-2015 שיחקה בתפקיד ראשי בסרט הדרמה הקומית "Lily & Kat", לצד האנה מארי. בנוסף בשנה זו, שיחקה בסרט האמריקאי-צרפתי "קשר הסמים בתיכון", בו כיכב תומאס מאן.

בשנת 2016 שיחקה בתפקיד ראשי בסדרה הקומית "מרי וג'יין" ברשת MTV, בהפקתו של סנופ דוג. בנוסף בשנה זו, שיחקה בסרט הדרמה "זאבים" בו כיכב מייקל שאנון. כמו כן ב-2016, שיחקה בסרט הדרמה המוזיקלי זוכה שישה פרסי אוסקר "לה לה לנד", בו כיכבו אמה סטון וראיין גוסלינג. בשנת 2017 כיכבה בסרט האימה "מז"ל טוב", לצד ישראל ברוסארד. בנוסף בשנה זו, שיחקה בסרט "המתיני בבקשה", בו כיכבה דקוטה פנינג. בשנת 2018 שיחקה בסרט הדרמה הרומנטית "שלי לעולמים", לצד אלכס רו. בשנת 2019 כיכבה בסרט ההמשך "מז"ל טוב 2", שוב לצד ישראל ברוסארד. 

בשנת 2020 גילמה את סמנת'ה בסדרת המדע-הבדיוני "אוטופיה" מבית אמזון פריים וידאו. בנוסף בשנה זו, שיחקה בתפקיד הנשי הראשי בסרט הדרמה-הרומנטית "כל חיי" לצד הארי שום ג'וניור.

## חיים אישיים
בפברואר 2019 הודיעה רות' כי היא מאורסת לשחקן אריק קלם. ב-12 בספטמבר 2020 נישאו בטקס שנערך במוריסון, קולורדו.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא יהודי
קטגוריה:אמריקאיות ממוצא גרמני
קטגוריה:בוגרות אוניברסיטת בוסטון
קטגוריה:בוגרי אוניברסיטת בוסטון
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
הסופר קאפ האיטלקי 2013

**הסופר קאפ האיטלקי 2013** היה המהדורה ה-26 של הסופר קאפ האיטלקי. הוא נערך ב-18 באוגוסט 2013, בסטאדיו אולימפיקו, שברומא, איטליה. המשחק שוחק בין אלופת הסרייה א' לעונת 2012/13, יובנטוס, לבין מחזיקת הגביע האיטלקי של אותה העונה, לאציו. יובנטוס ניצחה במשחק בתוצאה 4-0. כתוצאה מכך, יובנטוס זכתה בגביע הסופר קאפ האיטלקי השישי בתולדותיה, והשוותה את השיא של מילאן.

## סיכום המשחק

### הרכבי הקבוצות

## ראו גם
* עונת 2013/2014 בסרייה א'

## הערות שוליים

2013
קטגוריה:תחרויות כדורגל ב-2013
קטגוריה:יובנטוס
סופר קאפ 2013
קטגוריה:רומא: תחרויות כדורגל
קטגוריה:2013 באיטליה
אנה (דמות דיסני)

**אנה מארנדל** (באנגלית: **Anna of Arendelle**) היא דמות בדיונית שהופיעה לראשונה בסרט האנימציה ה-53 של אולפני ההנפשה של וולט דיסני, "לשבור את הקרח". את אנה מדבבת באנגלית קריסטן בל כמבוגרת, ובתחילת הסרט הראשון מדבבות אותה ליבי סטאבנראוץ' ואגאת'ה לי מון כילדה.

אנה נוצרה על ידי  הבמאים כריס באק וג'ניפר לי, והיא מבוססת באופן רופף על דמויותיהם של גרדה וקאי מהאגדה "מלכת השלג", מעשייה דנית מאת הנס כריסטיאן אנדרסן. בעיבוד הקולנועי של דיסני מוצגת אנה כנסיכת ממלכת ארנדל, אחותה של המלכה אלזה (אידינה מנזל). בתחילת הסרט מכניסה אלזה את ארנדל לתוך חורף נצחי בטעות בערב הכתרתה. במהלך הסרט מחפשת אנה את אלזה על מנת להשיבה, תוך הפקדת האחריות על הממלכה בידי הנסיך הנס.

דמותה של אנה זכתה לקבלות חיוביות רבות ממבקרי קולנוע, ששיבחו את אפיונה ואת פגיעותה המורכבים. כמו כן, גם קריסטן בל זכתה לשבחים רבים על ביצועה הקולי בדמותה של אנה, ובפרט על רקע ביצועה לשיר "Love Is an Open Door".

אנה הופיעה בכל סרטי "לשבור את הקרח": "לשבור את הקרח" (2013), "קדחת הקרח" (2015),  ההרפתקה של אולף" (2017), "לשבור את הקרח 2" (2019) ו"היה היה איש שלג" (2020).

בסוף הסרט "לשבור את הקרח 2" מוכתרת אנה כמלכת ארנדל, ואלזה עוברת ליער המכושף לחיות עם שבט הנורתולדרה.

אנה מאורסת לבן זוגה קריסטוף.

## קישורים חיצוניים

## הערות שוליים

קטגוריה:נסיכות בדיוניות
קטגוריה:יתומים בדיוניים
קטגוריה:דמויות לשבור את הקרח
קטגוריה:דמויות קולנועיות
קרן גרמניה-ישראל למחקר ולפיתוח מדעי

**קרן גרמניה-ישראל למחקר ולפיתוח מדעי** (German-Israeli Foundation - GIF) הוקמה על פי הסכם בין שרי המדע של גרמניה וישראל שנחתם בשנת 1986, ועניינו הקמת קרן שתשמש לקידום ומימון של מחקר מדעי אזרחי ומיזמי פיתוח בנושאים המשותפים לשתי המדינות. לשם כך התחייבו שתי המדינות לתרום לקרן הון ראשוני בן 75 מיליון מארק גרמני כל אחת (סכום זה הוכפל בהמשך), שפירותיו ישמשו את הקרן במילוי משימותיה. 

על ניהול הקרן אמונים שני גופים – מנהל הקרן, ומועצת נגידים בת שמונה חברים:
* המנהל נושא, בין היתר, באחריות לגיבוש הצעת התקציב של הקרן והדוחות השנתיים שלה; להעברת הצעות המחקר ובקשות התמיכה לחברי המועצה, בליווי המלצות וחוות דעת מומחים; וליישום החלטות המועצה – בייחוד במישור התמיכה במיזמים הרלוונטיים. מנהל הקרן הראשון היה ד"ר אמנון ברק. מנהל הקרן מאוגוסט 2020, הוא ד"ר אריק זימרמן.
* מועצת הנגידים היא הגורם המוסמך למנות את מנהל הקרן, לקבוע את תנאי העסקתו ולסיים את כהונתו. המועצה מאשרת את תקציב הקרן והדוחות השנתיים שלה; מגבשת סדרי עדיפויות לתמיכה במיזמים מחקריים; קובעת הנחיות באשר לחלוקת מענקי התמיכה של הקרן. גם ההחלטה על גובהו של כל מענק, ואישור העסקת היועצים המקצועיים של הקרן, מצויים בידי המועצה.

שרי המדע של שתי המדינות או נציגיהם מכהנים כיושבי ראש משותפים של מועצת הנגידים. לפחות אחד מתוך שלושת החברים הנוספים במועצה, שעל כל אחד מהם למנות, צריך להיות מהקהילייה המדעית. בשנת 2022 יושבי הראש של מועצת הנגידים היו הילה חדד חמלניק, מנכ"לית משרד החדשנות המדע והטכנולוגיה, וינס ברנדנברג, סגן שר החינוך והמחקר של גרמניה.

מעמדם של הקרן וההסכם להקמתה עוגנו בחוק קרן גרמניה-ישראל למחקר ולפיתוח מדעי, התשנ״ד–1994.

החל משנת 2001 מפעילה הקרן גם תוכנית מיוחדת למדענים צעירים. בשנת 2016 הופעלה יוזמה של סדנאות למדענים צעירים.

למידע עדכני ניתן לגשת לאתר הקרן: www.gif.org.il

## קישורים חיצוניים
* 

## הערות שוליים

קטגוריה:יחסי גרמניה–ישראל
קטגוריה:ישראל: מדע וטכנולוגיה
שמעיה דמאיו

**שמעיה דִמָאיוֹ** (בסרבית: **Шемаја Демајо**; 27 באוקטובר 1877, בלגרד, נסיכות סרביה – 24 ביולי 1932, בלגרד, ממלכת יוגוסלביה) היה איש ציבור יהודי, משפטן ופוליטיקאי סרבי-יוגוסלבי, חבר הפרלמנט היוגוסלבי ונשיא הקהילה היהודית-ספרדית של בלגרד.

## קורות חיים
נולד בשכונת יאלייה בבלגרד למשה ולז'מילה. למד משפטים באוניברסיטת בלגרד ויצא לשנתיים התמחות בווינה. עם שובו פתח משרד עורכי דין עצמאי בבלגרד. ב-1910 נבחר לוועד הקהילה היהודית-ספרדית של בלגרד. ב-1911 נמנה עם מייסדי סניף ארגון בני ברית בבלגרד. במהלך מלחמת הבלקן הראשונה לחם כחייל בצבא הסרבי באזור קומאנובו. בהמשך, במהלך מלחמת הבלקן השנייה הוסמך לקצונה, לחם באזור מקדוניה ועוטר במספר עיטורים מטעם הצבא הסרבי על אומץ ליבו. סיים את המלחמה בדרגת קפטן. לאחר מלחמות הבלקן, נכנס לחיים הפוליטיים והצטרף למפלגת העם הרדיקלית. בפרוץ מלחמת העולם הראשונה שהה בווינה בירת האימפריה האוסטרו-הונגרית יריבתה של ממלכת סרביה, נעצר והושם במחנה הסגר.

לאחר המלחמה כיהן כמזכיר סניף בלגרד של מפלגת העם הרדיקאלית וכן כסגן יושב ראש מועצת עיריית בלגרד. נמנה עם מקימי "איגוד הקהילות היהודיות של יוגוסלביה". ב-1923 מונה לסגן ראש עיריית בלגרד. ב-1927 נבחר לפרלמנט היוגוסלבי והיה לחבר הפרלמנט היהודי הראשון ביוגוסלביה. ב-1930 נבחר לנשיא הקהילה הספרדית בבלגרד. נמנה עם חוג נאמניו הקרובים של אלכסנדר הראשון, מלך יוגוסלביה. כיהן גם כיושב ראש מועצת הנאמנים של הבנק למסחר ולתעשייה בבלגרד. בשלהי 1931 חלה במחלה קשה ויצא לטיפול רפואי בווינה. דמאיו הוזמן על ידי השלטונות היוגוסלביים לבלגרד כדי שיתמודד שוב בבחירות לפרלמנט, אך הוא דחה את הבקשה בשל מצבו הרפואי. נפטר בבלגרד ב-1932 והוא בן 54 שנים.

## קישורים חיצוניים
* 
* 

## הערות שוליים

קטגוריה:משפטנים יהודים סרבים
קטגוריה:יהדות בלגרד: אישים
קטגוריה:פוליטיקאים יהודים יוגוסלבים
קטגוריה:יהודים חברי פרלמנטים
קטגוריה:פעילים ציונים ביוגוסלביה
קטגוריה:ילידי 1877
קטגוריה:נפטרים ב-1932
Habla Blah Blah

**Habla Blah Blah** הוא סינגל שהוקלט על ידי הזמרת-יוצרת המקסיקנית גלוריה טרווי, מתוך אלבום האולפן התשיעי שלה, *[[De Película]]*. השיר יצא לאור ב-1 באפריל 2014, על ידי חברת התקליטים יוניברסל מיוזיק לטין אנטרטיינמנט כסינגל הרביעי והאחרון מתוך האלבום.

השיר הגיע למקום הראשון במצעד שבוונצואלה.

## רקע וכתיבה
השיר נכתב על ידי גלוריה טרווי, סאמו ופאולינו והופק על ידי ארמנדו אווילה. השיר הוא שיר בסגנון האלקטרופופ המשלב בתוכו גם את סגנון ה-EDM. עבור השיר יצא קליפ מילים שזכה להצלחה נאה כאשר צבר 2.8 מיליון צפיות.

בנוסף לכך, הצליח השיר להיכנס לשלושה מצעדים בוונצואלה; במצעד המייצג את המדינה הגיע למקום הראשון.

## וידאו קליפ
הווידאו קליפ המלא שיצא עבור השיר בוים על ידי ניקו טרוניק והועלה לערוץ ה-*[[Vevo]]* של גלוריה טרווי ב-1 באוגוסט 2014. בקליפ משתתף שי קרטר. בתחילת הקליפ ניתן לראות טרווי רוקדת ברחבת ריקודים עם מישהו, ולאחר מכן אותה, כשהיא שופכת עליו כוס יין.

נכון לינואר 2022, מונה הצפיות של הקליפ עומד על כ-38 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי 2013
קטגוריה:סינגלים מ-2014
קטגוריה:שירי גלוריה טרווי
קטגוריה:שירים בספרדית
קטגוריה:שירים שנכתבו על ידי גלוריה טרווי
קטגוריה:שירי אלקטרופופ
קטגוריה:סינגלים בהוצאת יוניברסל מיוזיק לטין אנטרטיינמנט
עילית אזולאי

**עילית אזולאי** (נולדה ב-1972) היא אמנית וצלמת ישראלית. ייצגה את ישראל בביאנלה של ונציה ב-2022.

## ביוגרפיה
עילית אזולאי נולדה בשנת 1972 וגדלה בחולון. משפחתה, יוצאת מרוקו, עסקה בהקלטה והפצת תקליטים בשם "האחים אזולאי". היא מתגוררת בברלין יחד עם בן זוגה האמן יונתן טואיטו ובנם. בישראל היא מיוצגת בגלריה ברוורמן.

צילומיה של עילית אזולאי משלבים בין צילום ישיר לעיבוד תמונה ממוחשב. יצירתה המוקדמת עסקה בתיעוד של אובייקטים, פעמים רבות תוך שימוש ברקע אחיד. החל ממחצית שנות ה-2000 החלה אזולאי לתעד סביבות, דרכן היא עוסקת באופני הבנייה של זיכרון והנצחה. תיעוד זה מלווה בתחקיר על המקום ועל דימויים חזותיים שאותן איתרה אזולאי במקום. אלו מתועדים בתצלומי מיקרו, אשר מעובדים באמצעות המחשב מחדש לכדי קולאז' דיגיטלי גדול ממדים. טכניקה זו מנסה לבטל את "הרגע המכריע", מושג הלקוח מן ההיסטוריה של הצילום התיעודי ואשר שם במרכזו את נקודת המבט של האמן.

ב־2022 נבחרה לייצג את ישראל בביאנלה של ונציה הפרויקט שהציגה, "מלכּות" (QUEENDOM), כלל חיבורים בין פרטים מתוך עבודות אמנות שנוצרו בעולם המוסלמי בימי הביניים בטכניקת ייחודית של שיבוץ מתכות יקרות בכלים מפליז.

ב 2025 יצרה סרט על פנסיון Hildegard שהיה לה פנסיון בדירת הקרקע במינכן. הפנסיון הוסב לבית מעבר ליהודים במלחמת העולם השנייה.הבתים ניקראו בתי מעבר עד שהמשפחות היהודיות גורשו למחנות. עילית חקרה את הארכיבים ומצאה שיום אחד בעלת הפנסיון קיבלה מכתב שבו ציוו עליה לאכסן משפחות יהודיות. בעלת הפנסיון הפכה להיות הסוהרת.https://www.artport.art/program/reinventing-the-past/?lang=en

## השכלה
*1998-1994 - המחלקה לצילום, בצלאל, אקדמיה לאמנות ועיצוב, ירושלים
*2010-2008 - התוכנית לתואר שני, בצלאל, אקדמיה לאמנות ועיצוב, תל אביב-יפו.

## הוראה
*2006-2001 - המרכז לאמנות דיגיטלית, חולון
*2006-2003 - המחלקה לצילום, קמרה אובסקורה, תל אביב-יפו
*2011-2004 - המחלקה לצילום, בית הספר לאמנות - המדרשה, מכללת בית ברל
*2010-2005 - המחלקה לצילום, מנשר לאמנות, תל אביב-יפו
*2011-2009 - המחלקה לצילום, בצלאל, אקדמיה לאמנות ועיצוב, ירושלים
*2010 - שנקר הנדסה. עיצוב. אמנות., רמת גן
*2012 - התוכנית לתואר שני, בצלאל, אקדמיה לאמנות ועיצוב, תל אביב-יפו. נבחרה לייצ

## פרסים
*2008 - מלגת קרן תרבות אמריקה-ישראל ע"ש שרת
*2010 - פרס הצטיינות, תוכנית התואר השני, בצלאל, אקדמיה לאמנות ועיצוב, תל אביב
*2010 - פרס ג'ראר לוי לצלם צעיר, מוזיאון ישראל, ירושלים
*2011 - פרס עידוד היצירה, משרד התרבות והספורט
*2011 - פרס קונסטנטינר לצילום לאמן ישראלי, מוזיאון תל אביב לאמנות, תל אביב
*2013 - מענק, המועצה לתרבות ולאמנות של מפעל הפיס
*2013 - מלגת שהייה, מכון KW לאמנות עכשווית, ברלין, גרמניה
*2017 - פרס שרת התרבות והספורט.

## תערוכות יחיד

## יצירותיה באוספים
Synecoche, צילום צבע מעובד באוסף בנק דיסקונט.

## קישורים חיצוניים
*  (באנגלית)
* 
* עילית אזולאי באתר גלריה ברוורמן (באנגלית)
* עילית אזולאי באתר סדנת ההדפס ירושלים
* 
* 

## הערות שוליים

קטגוריה:צלמות ישראליות
קטגוריה:צלמים ישראלים
קטגוריה:זוכי פרס ז'ראר לוי
קטגוריה:זוכי פרס קונסטנטינר
קטגוריה:ישראליות זוכות פרסים: אמנות
קטגוריה:תל אביב-יפו: אישים
קטגוריה:אמניות ישראליות
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:זוכי פרס עידוד היצירה לאמנות פלסטית
קטגוריה:הביאנלה של ונציה
קטגוריה:אמנים ישראלים
קטגוריה:תל אביב-יפו: אמנים פלסטיים
קטגוריה:ישראליות שנולדו ב-1972
קטגוריה:ישראלים שנולדו ב-1972
רכס אונום

**רכס אונום** (באנגלית: **Onnum Ridge**) הוא רכס הרים, מצפון מזרח לקרחון מקרו ברכס בריטניה שבאנטארקטיקה.

הרכס ממוקם 6 קילומטרים דרומית לפסגת דריק.

## היסטוריה
### מקור השם
שמו של הרכס ניתן לו על ידי משלחת החקר הגאולוגית של אוניברסיטת ואיקטו בוואיקטו שבניו זילנד שחקרה את האזור בעונת המחקר 1979–1978 בראשותו של מייקל סלבי.

השם ניתן בדומה לאתרים רבים אחרים ברכס בריטניה, קשור לבריטניה. אונום (Onnum) הייתה מצודה רומית בחומת אדריאנוס באזור האלטון בנורת'מברלנד של ימינו.

## קישורים חיצוניים
* רכס אונום באתר הסקר הגאולוגי של ארצות הברית
* רכס אונום באתר הגאזט האנטארקטי המשווה SCAR
* תחזית מזג אוויר עדכנית ארוכת טווח עבור רכס אונום
** סטטיסטיקות מזג אוויר עבור רכס אונום

## הערות שוליים

אונום
אונום
פסגת דריק

**פסגת דריק** או **פסגת דרק** (באנגלית: **Derrick Peak**) הוא פסגה נישאת שאינה מכוסה קרח, מצידו דרומי של קרחון הת'רטון ברכס בריטניה שבאנטארקטיקה. 

גובהה של הפסגה 2,070 מטרים מעל פני הים. 

הפסגה נמצאת 6 קילומטרים מערבית לקצה הצפוני של רכס ג'ונסטון. 

## היסטוריה
### מקור השם

שמה של הפסגה ניתן לה על ידי הוועדה המייעצת לשמות אנטארקטיים. 

הפסגה נקראת על שם רוברט או. דריק, משירות מזג האוויר הלאומי של ארצות הברית, אשר שימש כעוזר לנציג תוכנית המחקר האנטארקטית של ארצות הברית בכרייסטצ'רץ' שבניו זילנד מ-1960 עד פטירתו בשנת 1966.

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA664&lpg=PA664&dq=%22Derrick+Peak%22&source=bl&ots=PEpkjXsd4A&sig=ACfU3U29PFRxaMwbSE-roaH-lgGDTNMbqg&hl=en&sa=X&ved=2ahUKEwjjtPaezfXgAhUKUlAKHfMyAZgQ6AEwDnoECAEQAQ#v=onepage&q=%22Derrick%20Peak%22&f=false The Transantarctic Mountains: Rocks, Ice, Meteorites and Water]**, P 664

• Kevin Righter, **[https://books.google.co.il/books?id=gWezBQAAQBAJ&pg=PA79&lpg=PA79&dq=%22Derrick+Peak%22&source=bl&ots=qrD32ogjHe&sig=ACfU3U23gucmtb-kZhapiWgTB_404RASpg&hl=en&sa=X&ved=2ahUKEwjM68LzzfXgAhXBh7QKHa_TD_M4ChDoATABegQICBAB#v=onepage&q=%22Derrick%20Peak%22&f=false 35 Seasons of U.S. Antarctic Meteorites (1976-2010): A Pictorial Guide To The Collection]**, PP 13, 15, 79

## קישורים חיצוניים

* פסגת דריק באתר הסקר הגאולוגי של ארצות הברית
* פסגת דריק באתר הגאזט האנטארקטי של ממשלת ניו זילנד
* פסגת דריק באתר הגאזט האנטארקטי של ממשלת אוסטרליה
* פסגת דריק באתר הגאזט האנטארקטי המשווה SCAR
* מפת אזור פסגת דריק

## הערות שוליים

דריק
דריק
למינג סיבירי חום

**למינג סיבירי חום** (שם מדעי: *Lemmus sibiricus*) הוא מין של מכרסם מהסוג למינג שבמשפחת האוגריים החי באזור הארקטי של סיביר, רוסיה.

הלמינג הוא מכרסם קטן הדומה במראהו לנברן ובעל בצבע חום אפור עד חום כהה כשמלמעלה עובר פס שחור והבטן צהבהבה-לבנה. הלמינג המגיע לאורך 12–13 ס"מ, עם זנב באורך 1–1.5 ס"מ. המשקל 45–150 גרם. הוא בעל אוזניים קטנות ובעל חוטם קטן.

הלמינג חי במושבות גדולות מתחת לקרקע באזורי הטונדרה והמישורים של סיביר. בניגוד למכרסמים אחרים הוא לא נוהג להיכנס לתרדמה אלא מחכה במחילות מתחת האדמה עד בוא האביב, אז הוא ניזון מזרעים, נבטים, חזזיות ועשבים. בקיץ הוא מגוון גם בחרקים ובביצי עופות. מושבות של למינגים נוהגות להגר לעבר אתרי גידול חדשים, בדרכם הם חוצים גם נהרות ואגמים ורבים מהם נטרפים. למעשה הלמינג מהווה את המזון הבסיסי של טורפים רבים באזור הארקטי לרבות שועלים, ינשופים וחמוסים.

## קישורים חיצוניים

## הערות שוליים

קטגוריה:טקסונים שתוארו בידי רוברט קר
קטגוריה:אוגריים
קטגוריה:סיביר: יונקים
קטגוריה:בעלי חיים שתוארו ב-1792
מלחמה פרטית

***מלחמה פרטית*** היא דרמה ביוגרפית אמריקנית משנת 2018 בבימויו של מתיו היינמן, בכיכובה של רוזמונד פייק בתפקיד העיתונאית מארי קולווין.

הסרט מבוסס על מאמר משנת 2012 "המלחמה הפרטית של מארי קולווין" בכתב העת Vanity Fair.

הסרט נכתב על ידי אראש אמל ומשתתפים בו ג'יימי דורנן, טום הולנדר וסטנלי טוצ'י. הסרט הוצג לראשונה בפסטיבל הסרטים הבינלאומי של טורונטו 2018 והופץ בארצות הברית ב-2 בנובמבר 2018.

בפסטיבל גלובוס הזהב ה -76 היה מועמד לפרס השחקנית הטובה ביותר ולפרס על השיר המקורי הטוב ביותר ("רקוויאם למלחמה פרטית"). הבמאי מתיו היינמן היה מועמד לפרס על בימוי ראשון לסרט באורך מלא.

## עלילה
מארי קולווין היא עיתונאית אמריקאית צעירה בעיתון סאנדיי טיימס ונשלחת למדינות המסוכנות ביותר כדי לתעד את מלחמות האזרחים שלהן.

בשנת 2001, בעת שסיקרה את הנמרים הטמיליים קולווין וצוותה נתקלו במארב של צבא סרי לנקה. היא ניסתה לסמן ליורים שהיא עיתונאית ותוך כדי כך נפצעה ממקלע אר.פי.ג'י ואיבדה את עינה השמאלית. לאחר מכן, קולווין נהגה לחבוש רטייה על העין.

גם לאחר שאובחנה כנפגעת הפרעת דחק פוסט-טראומטית קולווין המשיכה לסקר אירועים חדשים, למרות התנגדות הבוס שלה, שון רייאן. ב-2012 קולווין יוצאת לסוריה כדי לכתוב על העיר חומס.

קולווין וצלם המלחמה פול קונרוי נקלעים לאזור מגורים שנתון תחת אש צולבת. הם מסקרים את המצב החמור, מדווחים לעולם באמצעות רשתות שידור רבות על הפגיעה האנושה באזרחים. לאחר מכן פול הפצוע מתעורר למצוא את קולווין ועיתונאי נוסף שנהרגו מההפצצות.

הסרט מסתיים בתמונות של העיר ההרוסה. ואחריהן מוקרן ריאיון עם מארי קולווין האמיתית שאומרת "לעולם לא תגיעי לאן שאת הולכת אם תכנעי לפחד."

## שחקנים
* רוזמונד פייק – מארי קולווין
* ג'יימי דורנן – פול קונרוי
* סטנלי טוצ'י – טוני שו
* טום הולנדר – שון ראיין, עורך החוץ של סאנדיי טיימס והבוס של מארי
* קורי ג'ונסון – נורם קובורן, צלם נוסף
* פיי מרסיי – קייט ריצ'רדסון
* ניקי אמוקה-בירד – ריטה ויליאמס, ידידתה של מארי
* פאדי אלסייד – מוראד

## קישורים חיצוניים
* 

* 
* 

## הערות שוליים

קטגוריה:סרטים המבוססים על סיפור אמיתי
קטגוריה:סרטי דרמה אמריקאיים
קטגוריה:סרטים ביוגרפיים אמריקאיים
קטגוריה:סרטים אמריקאיים
קטגוריה:סרטי 2018
קטגוריה:סרטים באנגלית
קטגוריה:מלחמת האזרחים הסורית בתרבות